Ønskede mig en Lenovo IdeaPad Y510P 15.6" bærbar PC som jævnfør deres tilbudsavis for et par uger siden. Fik den til sidst, this is my story.

Der er tale om Aalborg's afdeling ved City syd

Under en nærmere gennemlæsning af Elgigantens tilbudsavis faldt jeg over et tilbud på en lenovo bærbar Y510P med 16 Gb RAM. Denne bærbar virkede meget god til prisen (9000 kr.) da det var en Lenovo og med hvad den indeholdte. Uden nærmere gennemtanke valgte vi (min kæreste og jeg) at tage af sted for at købe bærbaren i butikken. Da vi endelig stod i butikken kom vi i kontakt med hvad jeg betragter som det mest inkompetente pigebarn jeg længe har mødt. Som en kunde i en butik har man en forventning om at blive vejledt tilstrækkelig til at købe et produkt. For at beskrive situationen nærmere spurgte vi ind til bærbaren som på det pågældende øjeblik ikke var til stede. Pigebarnet valgte i en meget grov tone at fortælle os at bærbaren ikke var på lager og ville vi gøre os selv en tjeneste så skulle vi bestille den online. På hjemmesiden opdagede vi den enkle detalje at der stod 8 Gb RAM. Vi pointerede her stærkt vores utilfredshed og hendes simple svar var ”jamen altså den er på 16 Gb RAM, den laves ikke på 8 G Ram. Det er en fejl! Den skal vi snart rette”. Vi valgte efterfølgende at, drøfte sagen igennem. Vi var udmærket klar over vores lettere svage retsstilling på dette punkt. Dog var der et par spørgsmål vi først ville have afklaret og da vi så vendte tilbage, dog til en anden ekspedient opdagede dette inkompetente pigebarn os. Hendes første reaktion var at sukke dybt og derefter rulle med øjnene. Vi spurgte igen ind til bærbaren og hun valgte at smide alt hendes raseri omkring spørgsmålet tilbage på os. ”Den laves altså kun på 16 Gb Ram. Det står ligesom også her er i dumme eller hva?”. Den anden ekspedient godkendte denne forklaring og sagde at inde på systemet var den også på 16 Gb Ram og både på hjemmesiden, i bladet og i systemet havde dens amme varenummer og at dette kunne vi stole på. Altså stod den både med 16 Gb ram i bladet og i jeres eget system, kun hjemmesiden talte imod. Det kunne ligeså godt være der ”trykfejlen” var. 

God Tro.
I god tro bestilte vi bærbaren, velvidende om, at produktbeskrivelsen kun var på 8 Gb Ram. Efterfølgende ganske som på hjemmesiden kom der en bærbar med 8 Gb Ram. Her ringede vi ind til kundeservice som hørte hele sagen. Personen der blev talt med lovede efterfølgende at ringe med svar på sagen. Efter der var gået 6 timer valgte jeg igen at ringe. Her blev jeg mødt med undren for den person der svarede sagde blot ”jamen vi tager forbehold for trykfejl, og den her sag er afgjort. I kan få pengene retur. Det er alt vi gør”. Vi skyndte os derfor mod elgiganten igen. 

Faktisk god service
Da vi endelig kom derud blev vi mødt med forståelse. Selvfølgelig skulle vi lige igennem hele ”Jamen vi tager forbehold for trykfejl OG fejl i vores system” og den tanke er meget fin, problemet var jo netop vi var blevet fejl vejledt af ikke en, men to ekspedienter. Og der kom en forståelse fra en ansat (Dennis) som til sidst sagde at de 8 Gb ram skulle i og ville blive sendt på værksted. Bærbaren blev indleveret samtidig med vi fik udleveret papirer på at den var blevet indleveret. Herefter kunne vi se ved at holde status på vores vare at den var sendt til deres service værksted

2 uger senere
Et eller andet sted var det lidt morsomt, at efter 2 uger hørte vi intet fra bærbaren. Var sært når det virkelig kan tage MAX 30 min. for en der ved hvad han gør. så den 23. September valgte jeg at ringe ind. Jeg var urolig for HVOR var bærbaren? Hvornår ville den være færdig? Hvor længe skulle vi klare os uden en bærbar på universitetet? Alle disse spørgsmål blev efter det første telefonopkald (Nicholaj) ikke besvaret. Men sjovt nok blev status ændret efter samtalen, nu var bærbaren færdig og skulle sendes tilbage. Tirsdag tog vi ud i butikken igen. Vi snakkede med en service medarbejder der ikke anede hvor den var, men der blev garanteret den er der HELT SIKKERT TORSDAG ELLER FREDAG. Fint denne udmelding kunne vi nogenlunde leve med. Så var der ikke andet at gøre end at væbne os med tålmodighed igen OG VENTE. Torsdag blev jeg nervøs og ringede igen. Endnu en kundeservice medarbejder (Mads) pointerede den helt sikkert var der fredag. Godt så måtte jeg væbne mig med tålmodighed igen. 

Fredag d. 27.
Så blev det fredag og vi afventede SMS fra elgiganten. Denne gang måtte den jo være der. Så dermed endnu et opkald til kundeservice (Julie) som nu kunne sige ”vent vent vent i kan modtage SMS’en til kl. 16:00” her var min tålmodighed løbet godt ud. Vi valgte igen at drage til elgiganten. I Elgiganten kunne vi få den korte besked ”vi ved faktisk ikke 100% præcist hvor bærbaren er” hvordan man kan miste en bærbar til 9.000 kr. ligger over min forstand. Men alligevel kom Dennis (service medarbejderen igen) igennem og sagde at bærbaren var på stedet. Ganske fint. Problemet? : den havde ikke fået skiftet Ram. Og åbenbart HAVDE SLET IKKE FORLADT BUTIKKEN. 
Ganske chokeret og lettere i benægtelse nægtede jeg at tro på at den ikke havde været afsendt. Det var indtil jeg så papirerne ”Venter på 2 x 8 Gb Ram” ud fra denne lille seddel må konklusionen vel være, at den ikke har forladt butikken. Derudover påpegede en teknisk medarbejder(Madsen), at bærbaren havde stået på kontoret. Så som før konkluderet havde bærbaren ikke forladt butikken. Han (Madsen) installerede rammene mens vi så på. 
Vi står nu i den heldige situation at bærbaren fik skiftet sine ram som lovet. Vi er yderst tilfredse med produktet, men hvor skulle vi milevidt omkring for overhovedet at få produktet.

Synes det er for ringe af Elgiganten at lyve for deres kunder, holde os for nar via deres "status for reperation" på deres hjemmeside som åbenbart kun er der for at holde kunden hen.
23. sep, 12:30	 Produkt afsendes fra Elgigantens servicecentral	
12. sep, 06:59	 Produktet er til reparation ved værkstedet.	
11. sep, 03:58	 Test af produkt

+ Vi fik vores vare.
+ Dennis service medarbejderen der var den en af de meget få fornuftige folk at tale med.
- Hende der vejledte os da vi skulle købe.
- Kundeservice der lover at ringe tilbage men aldrig gør det.
- Kundeservice der tydeligvis kan ændre status for reperationen efter eget behov for at få kunden til at holde mund.
- At man kan lyve for sine kunder!
- At vi skulle bruge så penge og tid på alle vores turer til elgiganten når nu kundeservice også var så inkompetent.